
islamic-message.com E-mail: 


Site: www.islamic-message.net 
Tel: 0127431558 


Sig: ”I mennesker; jeg er sendt ud til jer alle fra Gud” 


Kun af barmhjertighed mod alverden har Vi sendt dig ud. 
(Quran 7;158) 


(Quran 21;107) 

HVAD SIGER ISLAM OM TERRORISME? 
Conveying Islamic message society 
P.0.box 834- Alex- Egypt 


I Allahs den Nådiges den Barmhjertiges navn 

HVAD SIGER ISLAM OM TERRORISME 


Et af de særlige kendetegn for vores tidsalder, er den overvældende tilstedeværelse af 
vold i vore samfund. Om det er en bombe, der eksploderer på et marked, eller det er en 
flykapring, hvor uskyldige mennesker bliver holdt som gidsler af politiske grunde og 
mod krav om betaling af løsesum, så lever vi i en tid, hvor manipulation og tab af 
uskyldige menneskeliv er blevet almindeligt. 


Sådan er den vidt udbredte natur af tilfældig vold, at ”terrorisme” bliver regnet for en af 
de største trusler mod fred og sikkerhed i vore samfund. Selve ordet terrorisme er først 
blevet brugt i vid udstrækning indenfor de sidste årtier. Et af de uheldige resultater af 
denne nye terminologi er, at det begrænser definitionen af terrorisme til udøverne i små 
grupper eller enkeltpersoner. I virkeligheden omspænder terrorisme hele verden, og 
manifesterer sig på forskellige måder. Udøverne passer ikke ind i nogen af stereotyperne. 
Den, som ikke regner menneskeliv for noget, og som har magten til at ofre menneskeliv, 
forekommer på forskellige niveauer i vore samfund. Den frustrerede funktionær, som 
koldblodigt dræber sine kolleger, eller den undertrykte borger i et besat land, som får 
afløb for sin vrede ved at eksplodere en skolebus, alle disse er terrorister, som fremkalder 
vores vrede og modvilje. Dog er det ironisk, at politikeren, som bruger ældgammelt 
etnisk fjendskab mellem grupper af folk for at styrke sin position - statsoverhoveder, som 
beordrer tæppebombardement af hele byer, de lovpriste forsamlinger, som kvæler 
millioner af civile ved at bruge sanktioner som våben - alle disse bliver sjældent straffet 
for deres forbrydelser mod menneskeheden. 


Det er denne snævre definition af terrorisme, som kun inddrager individer og grupper, 
som har bevirket, at muslimer bliver forbundet med gerninger af ødelæggelse og terror, 
og som resultat heraf bliver de selv ofre for had, vold og terror. Somme tider bliver 
religionen Islam holdt ansvarlig for gerninger udført af en håndfuld muslimer, og ofte for 
gerninger udført af ikke-muslimer. 


Kan det passe, at Islam, hvis lys endte middelalderen i Europa, nu foreslår en kommende 
terroralder? Kan en tro, som har over 1,2 milliarder følgere verden over, og over 7 
millioner i Amerika, virkelig støtte drab og lemlæstelse af uskyldige mennesker? Kan 
Islam, hvis navn i sig selv står for ”fred” og ”overgivelse til Gud”, opfordre sine følgere 
til at arbejde for død og ødelæggelse? 


Alt for længe har vi stolet på populære fremstillinger i medierne og i Hollywoods film for 
at få svar på disse relevante spørgsmål. Nu er tiden kommet til at se på Islams kilder og 
dens historie for at afgøre om Islam virkelig opfordrer til vold. 


UKRÆNKELIGHEDEN AF MENNESKELIV 


Den hellige Quran siger: 
",.Og dræb ikke det liv, som Allah har gjort ukrænkeligt, medmindre det 
sker med rette. Dette pålægger Han jer, for at I må være forstandige." 


(Quran 6;151) 

"take not life, which god hath made sacred, except by of justice 
and law: thus doth He command you, that ye may learn 
wisdom.”"[Al Quran 6:151] 


Islam regner alle livsformer for ukrænkelige. Dog har ukrænkeligheden af menneskeliv 
fået en speciel plads. Den første og vigtigste rettighed, som et menneske har, er retten til 
at leve. Den hellige Quran siger: 

"den, der dræber et menneske, hvis det ikke er for (mord på) et 

menneske eller for oprør i landet, så skal det (for ham) være, som om han 
har dræbt hele menneskeheden. Og den, der lader det i live, så skal det 

(for ham) være, som om han har holdt hele menneskeheden i live..." 

(Quran 5;32) 


"if any one slew a person - unless it be for murder or for 
spreading mischief in the land - it would be as if he slew the whole 
world's people: and if any one saved a life it would be as if he 
saved the life of the whole inhabitants."[AI Quran 5:32] 


Sådan er værdien af et enkelt menneske, at Quranen ligestiller det uretfærdige drab af 
selv et eneste menneske, med drabet på hele menneskeheden. Derfor forbyder Quranen 
mord i helt klare toner. At tage livet på en kriminel, af staten, for at administrere 
retfærdighed, er påkrævet, for at opholde lov og orden, og opnå fred og sikkerhed i 
samfundet. Kun en behørig og kompetent ret kan bestemme, om en person har mistet 
retten til at leve, da vedkommende ignorerede andre menneskers ret til at leve i fred. 


ETIK OMKRING KRIG 


Selv i en krigstilstand, påbyder Islam, at man behandler fjenden nobelt på ”slagmarken”. 
Islam har trukket en klar linie mellem kæmpende og ikke-kæmpende (civile) i fjendens 
land. Angående den ikke-kæmpende befolkning, såsom kvinder, børn, ældre og svage, er 
instruktionerne fra Profeten følgende: ”Dræb ikke ældre, børn eller kvinder (1). Dræb 
ikke munkene i klostrene” eller ”dræb ikke folk, der opholder sig på steder, hvor der 
bliver tilbedt” (2). Under en krig så profeten liget af en kvinde liggende på jorden og 
observerede: ”Hun var ikke i kamp. Hvorfor er hun så blevet dræbt”? Derfor er ikke- 
kæmpende garanteret sikkerhed for deres liv, selv hvis deres land er i krig med en 
islamisk stat. 


JIHAD 


Selvom Islam generelt er blevet misforstået i den vestlige verden, er der sikkert intet 
islamisk udtryk, der fremkalder så stærke reaktioner, som ordet ”jihad”. Udtrykket 


”jihad” er blevet misbrugt til at fremmane forestillinger om voldelige muslimer, der 
tvinger folk til at overgive sig ved brug af sværdet. Denne myte er blevet bevaret uafbrudt 
gennem århundreder af mistro i løbet af og efter korstogene. Desværre har den overlevet 
til den dag i dag. 


Ordet ”jihad” stammer fra ordet jahada, hvilket betyder at anstrenge sig, stræbe, kæmpe. 
Derfor er jihad bogstaveligt talt en handling, der involverer anstrengelser eller kamp. 
Profeten Muhammed (fred være med ham) sagde, at den største jihad er kampen mod de 
snigende tanker i ens eget ego. Derfor refererer Jihad først og fremmest til den indre 
kamp for at være en person af dyd og overgivelse til Gud i alle livets aspekter. 


Dernæst refererer jihad til kamp mod uretfærdighed. Islam tillader, som mange andre 
religioner, væbnet selvforsvar, eller straf mod tyranni, udnyttelse og undertrykkelse. Den 
hellige Quran siger: 


"Hvad fejler I da, at I ikke kæmper for Allahs sag og for de svage blandt 
mændene og kvinderne og børnene - dem, der siger: Vor Herre, før os ud af 
denne by, hvis beboere er undertrykkere, og skænk os en beskytter fra Dig 
Selv, og skænk os en hjælper fra Dig Selv." 

(Quran 4;75) 


"And why should ve not fight inn the caused of God and of those 
who being weak, are ill-treated (and oppressed)? — Men, women, 
and children, whose cry is "Our Lord! Rescue us from this town, 
whose people are oppressors; and raise for us from thee one who 


will protect; and the raise for us from thee one who will help!"[Al 
Quran 4:75] 


Derfor påbyder Islam sine følgere at gøre deres bedste for at rense deres inderste såvel 
som at etablere fred og retfærdighed i samfundet. En muslim kan aldrig være rolig når 
vedkommende ser uretfærdighed og undertrykkelse omkring sig. Som Martin Luther 
King Jr. sagde: 


”Vi må angre i denne generation, ikke kun for de hadefulde ord og gerninger af de onde 
folk, men også for den forfærdende tavshed hos de gode folk” 


Islam påbyder alle muslimer at arbejde aktivt for at opretholde den balance, som Gud 
skabte alting i. Dog, lige meget hvor berettiget grunden kan synes at være, kan den 
hellige Quran aldrig lade drab af uskyldige mennesker gå upåtalt hen. At terrorisere 
civilbefolkningen kan aldrig blive benævnt som Jihad, og kan aldrig forenes med Islams 
lære. 


HISTORISK KENDT FOR TOLERANCE 


Selv lærde i Vesten har forkastet myten om muslimer, der tvinger andre til at konvertere. 
Den kendte historiker De Lacy O'Leary skrev: 


”Historien gør det dog klart, at legenden om fanatiske muslimer, der kommer farende hen 
over verden og påtvinger de besejrede racer Islam, ved brug af sværdet, er en af de mest 
fantastiske, absurde myter, som historikere nogensinde har gentaget” (3). 


Muslimer regerede Spanien i ca. 800 år. Gennem denne tid, og indtil de til sidst blev 
tvunget ud, var ikke-muslimer i live og blomstrede op. Desuden har kristne og jødiske 
minoriteter overlevet i de muslimske lande i Mellemøsten i århundreder. Lande som 
Egypten, Marokko, Palæstina, Libanon, Syrien og Jordan har alle betydningsfulde kristne 
og/eller jødiske befolkninger. 


Dette er ikke overraskende for en muslim, da hans tro forbyder ham at tvinge andre til at 
acceptere hans synspunkt. Den hellige Quran siger: 

"Der må ikke være tvang i religionen, thi sandheden er visselig let at 

skelne fra løgnen. Den, der derfor fornægter dem, der leder vild, og tror 

på Allah - han har visselig grebet fat i det stærkeste håndtag, der ikke kan 
sønderbrydes, og Allah er Althørende, Alvidende." 

(Quran 2;256) 


"Let there be no compulsion in religion: Truth stands out clear 
from error: whoever rejects evil and believes in God hath grasped 
the most trustworthy hand-hold that never breaks. And God hearth 
and knoweth all things." 

[Al Quran 2:256] 


ISLAM — DEN STORE FORENER 


Langt fra at være et militant dogme, er Islam en livsform, der overgår race og etniske 
grupper. Den hellige Quran minder os igen og igen om vores fælles oprindelse: 


"I mennesker, Vi har visselig skabt jer (alle) af mand og kvinde og gjort 

jer til folk og stammer, for at I må kende hinanden. Sandelig, den 
retfærdigste blandt jer har størst ære hos Allah, thi Allah er Alvidende og 
kender alle ting." 

(Quran 49;13) 

"O mankind! We created you from a single (pair) of a male and 


female, and made you into nations and tribes, that ye may know 


each other (not that ye may despise (each other)). Verily the most 
honored of you in sight of God is (who he is) the most righteous of 
vou. And God has full knowledge and is well acquainted (with all 
things)."[Al Quran 49:13] 


Derfor er det alsidigheden af dens lære, der gør Islam til den hurtigst voksende religion i 
verden. I en verden fuld af konflikter og dyb splittelse mellem folk, en verden, der er 
truet af terrorisme begået af enkeltpersoner og stater, er Islam som et lysende fyrtårn, der 
giver håb for fremtiden. 


(1) fortalt i samlingen af traditioner af Abu Dawud 


(2) fortalt i Musnad af Imam Ibn Hanbal 
(3) Islam At Crossroads, London, 1923, side 8 


